CELEX: 62015TN0043
Language: et
Date: 2015-01-28 00:00:00
Title: Kohtuasi T-43/15: 28. jaanuaril 2015 esitatud hagi – CRM versus komisjon

16.3.2015   
            
            
               ET
            
            
               Euroopa Liidu Teataja
            
            
               C 89/43
            
         28. jaanuaril 2015 esitatud hagi – CRM versus komisjon
   (Kohtuasi T-43/15)
   (2015/C 089/52)
   Kohtumenetluse keel: itaalia
   
      Pooled
   
   
      Hageja: CRM Srl (Modena, Itaalia) (esindajad: advokaadid G. Forte, C. Marinuzzi ja A. Franchi)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 24. oktoobri 2014. aasta rakendusmäärus nr 1174/2014, millega registreeritakse kaitstud päritolunimetuste ja kaitstud geograafiliste tähiste registris nimetus [Piadina Romagnola/Piada Romagnola (KGT)], mis on avaldatud 4. novembri 2014. aasta Euroopa Liidu Teatajas (L 316).
            
         
               —
            
            
               mõista käesoleva menetluse kulud välja komisjonilt.
            
         
      Väited ja peamised argumendid
   
   Käesolev hagi on esitatud kaitstud geograafilise tähise „Piadina Romagnola/Piada Romagnola” registreerimise vastu seoses asjaoluga, et käsitsi valmistatud Piadina mainet on laiendatud ka tööstuslikult toodetud Piadinale.
   Hagi põhjenduseks esitab hageja kolm väidet.
   
               1.
            
            
               Esimene väide, et rikutud ja vääralt on kohaldatud Euroopa Parlamendi ja nõukogu 21. novembri 2012. aasta määruse (EL) nr 1151/2012, põllumajandustoodete ja toidu kvaliteedikavade kohta (ELT 2012, L 343, lk 1), artikli 7 lõike 1 punkti f alapunkti ii ja artikli 8 lõike 1 punkti c alapunkti ii.
               
                           —
                        
                        
                           Hageja väidab, et antud juhul puuduvad tõendid, mis õigustaksid seost geograafilise päritoluga; ja
                        
                     
                           —
                        
                        
                           käsitsi valmistatud Piadina mainet on laiendatud ka tööstuslikult toodetud Piadinale.
                        
                     
         
               2.
            
            
               Teine väide, et tehtud on ilmne hindamisviga ja läbi ei ole viidud nõuetekohast esialgset uurimist.
               
                           —
                        
                        
                           Selle kohta väidab hageja, et registreerimistaotluse hindamisel on tehtud ilmne viga seoses selle vastavusega Piadina Romagnola geograafilise tähise registreerimistaotluse avaldamise nõuetele, ja
                        
                     
                           —
                        
                        
                           läbi ei ole viidud nõuetekohast esialgset uurimist, kuna hindamata on jäetud asjaolu, et liikmesriigi kohus on tühistanud vaidlustatud regulatsiooni õiguslikuks aluseks olnud siseriiklikud õigusnormid.
                        
                     
                           —
                        
                        
                           Hageja leiab ka, et rikutud on hea halduse põhimõtet.
                        
                     
         
               3.
            
            
               Kolmas väide, et rikutud on Euroopa inimõiguste konventsiooni artikleid 6 ja 13 ning Euroopa Liidu põhiõiguste harta artiklit 47, kuna rikutud on õigust tõhusale kohtulikule kaitsele.